DE 

ACROTHMO,  TUMORIS  SPECIE  MINUS  COGNITA. 


DISSERTATIO  INAUGURALIS  MEDICA 

QUAM 

VENIA  ET  AUCTORITATE 

GRATIOSI  MEDICORUM  ORDINIS 

IN  ACADEMIA  HALENSI  CUM  V1TEBERGENS1  CONSOCIATA 

AD  SUMMOS 

IHT  MEDICIM  ET  CHIRURGIA  MOAORE§ 

RITE  ADIPISCENDOS  SCRIPSIT 

ET  DIE  V.  M.  APRILIS  A.  MDCCCLII 

UNA  CUM  THESIBUS  PUBLICE  DEFENDET 

AUCTOR 

VBTOlIRICirg  OVVO  BEECK 

BORUSSUS. 


ACCEDIT  TABULA  LITHOGRAPHICA. 


ADVERSARIORUM  PARTES  SUSCEPERUNT: 
III  GO  PERNTSCE,  med.  et  chir.  d.d. 
OTTO  JOSWICH  , MED.  ET  CHIR.  D.D. 


HALIS  S AXONUM, 


FORMIS  EXPRESSUM  GEBAUERIIS. 


* 


V 


VIRO 


PERILLUSTRI  EXCELLENTISSIMO  ET  EXPERIENTISSIMO 


ANTONIO  FRIBERICO  HO0L, 

MEDICINAE  ET  CHIRURGIAE  DOCTORI,  PROFESSORI  PUBLICO  ORDINARIO,  SCHOLAE 
OBSTETRICIAE  DIRECTORI 


PRAECEPTORI  PIETATE  COLENDO 


HASCE  STUDIORUM  PRIMITIAS 


AFFERT 


AUCTOR. 


Digitized  by  the  Internet  Archive 
in  2016 


https://archive.org/details/b22297297 


SYNONYMA. 


Naevus  verrucosus;  naevus  mollusciformis,  molluscum  simplex,  verruca  carnea,  verruca 
mollusca,  verruca  madida,  Sluenbelwarge. 

HISTORIA. 

Jam  Celsus*)  compluribus  in  tumoribus  cutaneis  bonae  indolis  describendo  versatur, 
quos  etsi  propter  magnam  similitudinem  cum  verrucis  comparat,  tamen  minime  negat,  et 
ab  illis  magnopere  discrepare,  et  simul  inter  se  aliquam  differentiam  praebere,  unde 
varia  'eorum  nomina  „ acrocliordon,  acrotliymion , myrineciatf  repetuntur.  Quibus  qui- 
dem de  generibus  eorumque  discrimine  ita  sententiam  enuntiat:  ,,Sunt  vero  quaedam 

verrucis  similia,  quorum  diversa  nomina,  ut  vitia  sunt:  acrocliordon,  thymium,  myr- 
mecia,  clavus. 

Acrocliordon  vocant,  ubi  sub  cute  coit  aliquid  durius  et  interdum  paulo  aspe- 
rius, coloris  ejusdem;  infra  ad  cutem  tenue,  id  supra  latius,  idque  modicum  est,  quia 
raro  fabae  magnitudinem  exit.  Vix  unum  eodem  tempore  nascitur,  sed  fere  plura, 
maximeque  pueris:  eaque  nonnumqnam  mediocrem  inflammationem  excitant;  sunt,  quae 
etiam  in  pus  convertuntur. 

Acrotliymion  nominatur,  quod  super  corpus  quasi  verrucula  eminet,  ad  cutem 
latius,  supra  tenue,  subdurum  et  in  summo  perasperum.  Id,  qua  summum  colorem 
floris  thymi  repraesentat,  unde  ei  nomen  est.  Ibique  facile  finditur,  et  cruentatur. 
Nonnumquam  aliquantum  sanguinis  fundit,  fereque  circa  magnitudinem  fabae  aegyptiae  est, 
raro  majus,  interdum  perexiguum.  Modo  autem  unum,  modo  plura  nascuntur,  vel  in 
palmis,  vel  in  inferioribus  pedum  partibus,  pessima  tamen  in  obscoenis  sunt,  maximeque 
ibi  sanguinem  fundunt. 


*)  Cornelii  Celsi  de  medicina  libri  octo.  (Lugduni  Batavorum.)  Lib.  V.  Cap.  28. 

Myrmecia  autem  vocantur  humiliora  thymo  durioraque,  quae  radices  altius 
exigunt  majorem  que  dolorem  movent,  infra  lata,  supra  autem  tenuia,  minus  sanguinis 
mittunt:  magnitudine  vix  omqnam  lupini  modum  excedunt.  Nascuntur  ea  quoque  aut  in 
palmis,  ant  in  inferioribus  partibus  pedum. 

Clavus  autem  nonnumquam  quidem  etiam  alibi,  sed  in  pedibus  tamen  maxime 
nascitur,  praecipue  autem  ex  contuso,  quamvis  interdum  aliter:  doloremque  etiamsi  non 
alias,  tamen  ingredienti  movet. 

Acrothymio  clavoque  excisis,  subrotunda  radicula  nascitur,  quae  penitus  descen- 
dit ad  carnem:  eaque  relicta,  idem  rursus  exit.  — 

Quodsi  quaesieris,  quod  recentioris  aetatis  auctores  ea  de  re  senserint,  apud  hos 
eaedem  appellationes  adhibentur,  iisque  nominibus  ad  rem  accuratius  exprimendam  blas- 
mata  verrucarum  similia  significantur,  quorum  a propriis  verrucis  differentia  in  eo  ma- 
xime posita  est,  quod  non  ita,  ut  hac  extremae,  epidermide  concrassata  et  cornea  qnidem 
coopertae  sunt,  sed  epidermidem  tenuem  et  mutationis  omnis  expertem  integumentum  ha- 
bent; insuper  quod  eandem  plane  et  normalem  sensibilitatein  praebent,  qua  ipsa  cutis 
utitur,  eamque  ob  caussam  non  ita,  ut  in  verrucis  recte  fit,  degenerationis  corporis  pa- 
pillaris sed  ipsius  cutis  videri  debent.  Verumtainen  nulla  est  earum  appellatio,  de  qua 
omnes  docti  viri  consentiant:  quapropter  vel  pristina  nomina  multifariam  usurpantur,  vel 
isti  tumores  cum  aliis  structurae  in  cute  mutationibus,  in  primis  cum  naevo  et  mol- 
lusco copulantur. 

Turner*)  hosce  tumores  verrucarum  similes  ita  commemorat,  ut  iis  nomen  j<m- 
this  (ttzvr},  Yov&or)  imponat,  simulque  diligenter  similitudinis  ejus  mentionem  faciat, 
quae  inter  structuram  illorum  et  condylomatum  intercedat. 

Lorry**)  istnd  malum  eidem  capiti  subjunctum  adumbrat,  idque  nomine  £luenbeb 
warje  significat.  Qua  in  re  exponenda  eos  praecipue  tumores  istius  generis  vel  maxime 
difficiles  et  pertinaces  sibi  visos  esse  asseverat,  qui  crinium  multitudine  larga  hirsuti 
fuerint.  Ad  eos  autem  romevendos  hortatur,  utr  optima  caustica  remedia  adhibeantur, 
ita  tamen  ut  magnopere  cavendum  sit,  propterea  quod,  si  minus  cautus  fueris,  facile  in 
indolem  carcinomatosam  vel  gangraenosam  transire  possint. 

Plenk***)  eos  ita  depingit,  ut  verrucas  carneas  sive  molluscas  esse  ostendat: 
singulos  autem  tamquam  colliculos  apparere  molles,  valde  sensibiles,  quorum  color  a 


*)  Turner:  Abliandlung  v.  d.  Krankheiten  der  Haut.  Ans  dem  Englischen.  Altenburg  1766.  pag.  466. 

**)  Lorry:  Abhandlung  v.  d.  Krankhejten  der  Haut.  Aus  dem  Lateinischen  v.  Held.  Leipzig  1779.  II.  266. 

***)  Plenk:  Lehre  v.  d.  Hautkrankheiten.  Aus  dem  Lateinischen.  Wien  1789. 


entis  specie  nihil  omnino  discrepet,  vel  etiam  snhrubros  ac  saepenuraero  crinibus  hirsu- 
tos. Hunc  quidem  in  locum  madidae  illae  verrucae,  quarum  is  mentionem  fecit,  viden- 
tur referendae  esse. 

Recentissima  quidem  memoria,  quum  rationes  structurae,  quae  morbis  cutaneis 
effici  solent,  perscrutationibus  inicroscopii  ope  institutis  melius  et  accuratius  illustratae 
sunt,  his  quoque  formis  disquirendis  viri  eruditi  et  usu  experti  animos  magis  adverterunt; 
atque  Rayer,  Lessing,  Kraemer,  Simon,  de  Baerensprung,  Fiihrer  ejusmodi  tumorum 
cutis  genus  dilucidius  descripserunt,  in  quo  indolem  acrothymii,  cujus  Celsus  fecit  men- 
tionem, facile  agnoscere  possis,  cujusque  natura  in  eo  posita  videtur,  ut  tela  fibroides 
in  ipso  corio  se  evolvat,  qua  in  re  folliculi  pilorum,  glandulae  sebaceae  et  sudoriferae 
eodem  tempore  prava  evolutionis  hypertrophicae  conditione  utuntur.  Plerique  horum 
scriptiorum  tumores  eos,  qui  huc  pertinent,  nomine  generis  „ naevi “ conferunt  eosque 
ut  naevos  verrucosos  s.  mollusciforines  describunt,  quum  isti  ab  aliis  doctis  viris  no- 
mine mollusci  simplicis  denotentur. 

Rayer*)  in  verrucis  recensendis  eius  quoque  generis  mentionem  fecit,  cui  ve- 
teres nomen  thymio  indiderunt,  idque  ipse  cxcrescentiam  corii  haberi  vult. 

Lessing**)  singularem  verrucarum  formam  adumbrat,  eo  maxime  insignem, 
quod  earum  superficies  camplures  exhibet  papillas,  tenui  epidermide  investitas.  Atque 
inter  eas  quidem  saepenumero  exigua  sebi  cutanei  adeervatim  congesti  obturamenta  rc- 
periuntur,  quae  crebro  longius  ac  penitus  in  verrucae  substantiam,  tamquam  in  folles 
pertinent  seque  immergunt,  unde  verisimile  est,  ea  in  cryptis  cutis  valde  dilatatis  fixam 
sedem  habere.  Doctissimus  ille  vir  structuram  eorum  cum  condylomatis  comparat;  saepe 
fieri  videtur,  ut  congenita  sint;  interdum,  ut  singuli  ac  dispersi  crines  in  superficie 
eorum  nascantur. 

Kraemer***)  et  ipse  tumores  verrucis  similes  commemorat,  quos  in  numerum 
molluscorum  referendos  esse  censet.  Atque  isti  quidem  in  inguinibus,  haud  raro  in  facie, 
occurrunt;  accedit  tamen  etiam  nonnumquam,  ut  in  aliis  corporis  partibus  animadvertan- 
tur. Quorum  si  superficiem  inquiras,  cryptas  cutis  dilatatas  conspicias  licet,  et  eas 
saepenumero  comedonibus  obstructas. 

Simon  f)  eos  communi  appellatione  verrucarum  molluscarum  comprehendit  eos- 
que simul  cum  naevo  lipomatode,  acrochordo  nonnullisque  eiusdem  speciei  formationibus 

*)  Rayer:  Theoretisch-praktisciie  Darstellung  der  Hautkrankheiten  v.  Stannius.  Berlin  1839. 

Lessing:  Symbolae  ad  auatomiam  cutis  pathologicam.  Halis  1841.  p.  24. 

Kraemer:  Ueber  Condylome  und  Warzen.  Gottingen  1847.  p.  64. 

-}-)  Simon:  Hautkrankheiten  durch  anatomische  Untersuchungen  erlautert.  Berlin  1848.  p.  216. 

tamquam  tumores  telae  conjunctivae  in  cute  conjungi  vult.  Quum  praeterea  eos  tabulis 
nonnullis  exprimendos  curaverit,  ex  iis  haudquaquam  dubium  esse  potest,  quin  ea  mala 
plane  eadem  habenda  sint.  Atque  ab  hoc  quoque  doctissimo  viro  commemoratur,  follicu- 
los pilorum  et  comedones  iu  eorum  superficie  deprehendi. 

Doctissimus  de  Baerensprung  *),  quo  duce  et  auctore  benevolo  has  res  dili- 
gentius observandi  peroptatam  occasionem  nactus  sum,  amplius  viginti  eo  de  genere 
exempla  animadvertit,  quo  in  numero  sex  casus  tumores  in  monte  Veneris  (quinque  in 
mulieribus,  unus  in  viro),  duo  in  scroto,  reliqui  in  variis  aliis  corporis  partibus  praebebant, 
ita  tamen,  ut  numquam  malum  neque  in  manibus,  neque  in  pedibus  reperiretur. 

SYMPTOMATOLOGIA. 

Acrothyinion  formam  tumorum  subrotundorum  exhibet,  qui  partim  singuli  ac  dis- 
sipati, partim  frequentes  et  congregati  inveniuntur,  et  varia  utuntur  amplitudine,  ut  a 
pisi  usque  ad  ovi  vel  columbini,  vel  etiam  galinacei  magnitudinem  crescant.  Plerumque 
autem  fit,  ut  latiore  basi  inhaereant,  quae  tamen  etiam  in  petioli  formam  coangustata 
esse  potest;  saepe  illud  etiam  accidit,  ut  formam  planam  fimbriarum  similem  praebeant. 
Superficies  eorum  non  laevis  est,  sed  moriformis  apparet,  quum  compluribus  papillis  aut 
subrotundis,  aut  oblongis  contecta  sit,  quae  modo  bullae  acus,  modo  pisi  magnitudinem 
exhibent.  Atque  istae  papillae  et  ipsae  aut  latiore  aut  petiolata  basi  insidere  queunt; 
quod  extremum  ubi  usuvenit,  superficies  quasi  minutis  quibusdam  polypis  instructa  con- 
spicitur. Epidermis,  qua  quum  illae  papillae,  tum  superficies  universi  tumoris  investitae 
sunt,  numquam  concrassata,  sed  indole  prorsus  normali  praedita  apparet,  saepius  etiam 
ita  affecta,  ut  coacerbatione  pigmenti  fusci  vel  atri  colorata  sit  Quod  si  minus  ita  est, 
tumores  aut  colorem  cutis  prospera  valitudine  fruentis  aut  speciem  lutulente  coeruleam 
ostenduut,  quae  res  ex  evolutione  vasorum  sanguineorum  satis  copiosa  pendere  solet,  et 
effecit,  ut  illis  tumoribus  nomen  thymio,  thymo  imponerentur.-  Inter  illas  papillas,  quae 
sulcis  et  scrobiculis  inter  se  disjunctae  sunt,  crebro  substantia  sebacea  invenitur,  quae 
modo  tamquam  stratum  aequabile,  supra  injecta  et  extensa  est,  modo  sub  forma  obtura- 
mentorum exiguorum  et  cylindri  speciem  exhibentium  exprimi  potest.  Quam  quidem  si 
abstuleris,  facile  videre  possis  scrobiculos  follium  similes  usque  in  internam  tumores 
partem  propagari.  Saepenumero  etiam  evenire  solet,  ut  ex  istis  scrobiculis  crines  longi 
et  crassi  proficiscantur,  qua  ex  re  facile  est  cognitu,  istos  nihil  aliud  esse,  nisi  dilata- 


*)  de  Baerensprung:  Beitrage  zur  Pathologie  und  Anatomie  der  menschlichen  Haut.  Halle.  p.  78. 

tos  folliculos  pilorum  et  glandulas  sebaceas.  Jam  vero  illa  substantia,  posteaquam  remota 
est,  brevi  tempore  tenuo  procreatur;  quapropter  eam  quasi  stearrhoeam  quandam  possis 
existimare.  Haud  raro  accidit,  ut  praeterea  tenuis  liquor  secernatur,  quo  superficies  per- 
petuo madida  conservari  solet. 

AETIOLOGIA. 

Isti  tumores,  in  quibus  illustrandis  nunc  versamur,  in  diversissimis  corporis  parti- 
bus deprehenduntur:  quippe  quas  animadvertere  liceat  vel  in  crinita  capitis  parte,  ubi 
facile  cum  tumoribus  cysticis  confunduntur,  vel  in  facie,  ubi  persaepe  margini  alarum 
nasi  inhaerescere  consuerunt,  vel  in  pectore,  vel  in  tergo;  praecipue  vero  frequentissimi 
prope  genitalia,  in  crinito  monte  Veneris  inveniuntur;  rari  contra  in  extremitatibus  ap- 
parent. Ac  per  se  quidem  haud  magnam  dolorem  movent,  et  saepe  vel  per  inultorum 
annorum  decursum,  vel  per  totam  vitae  aetatem  nullas  mutationes  perpetiuntur.  Nonnum- 
quam tamen  accidit,  ut  aut  scabendo,  aut  pectinis  dentibus,  aut  cura  irritante  et  male 
adhibita  magnopere  laedantur,  ac  tum  facile  in  inflammationem  et  exulcerationem  transeant. 
Hoc  extremum  ubi  incidit,  pertinaces  quidam  tumores  existunt,  quae  quum  iu  profungio- 
rem  regionem  tum  in  peripheriam  propagantur,  naturamquae  carcinomatosam  simulant. 

Jam  ut  ad  originem  horum  tumorum  explanandam  veniamus,  interdum  videntur 
congeniti  esse;  saepius  vel  inter  primos  aetatis  annos,  vel  in  maturiore  et  perfecta  aetate 
demum  evolvuntur;  certo  multo  frequentiores  in  hominibus  adultis,  quam  in  infantibus 
reperiuntur , aut  aetate  iam  provecta  demum  in  luculentam  magnitudinem  augescunt.  Ac 
prima  quidem  in  evolutionis  periodo  tumores  noduli  speciem  ostendunt  plani  et  ultra 
superficiem  cutis  aut  nihil  omnino,  aut  dumtaxat  parum  prominantis.  Sensim  vero  ve- 
hementius prominere  coeperunt,  idque  dum  efficitur,  eodem  tempore  superficies  eorum 
iniqua  evadit.  Jam  prominentiae  planae  aut  dimidii  globi  similes  finguntur,  et  quo  lon- 
gius tumor  ultra  cutis  superficiem  sese  effert,  eo  magis  singulae  istae  eminentiae  formam 
globosam  capiunt.  Denique  ubi  gravissima  tumoris  massa  ultra  cutis  vicinae  superficiem 
prominuit,  haec  cutis  circa  basin  tumoris  magis  magisque  arcte  constringitur  et  petiolum 
magis  minusve  tenuem  efficit.  Hoc  quidem  si  accidit,  tumor  polypi  formam  assumpsit, 
et  ipse  polypum  exhibet;  petiolata  enim  forma  vel  maxime  aut  solummodo  id  signum 
est,  ex  quo  polypi  naturam  cognoscere  possis.  Fibroides,  lipomata  aliique  tumores,  qui 
in  membrana  mucosa  uteri,  intestinorum,  faucium,  narium  aliarumque  partium  nascuntur, 
ita  praecipue  polypi  appellantur,  si  basi  coangustata,  id  est  quasi  quodam  petiolo  instructa 
sunt,  quamquam  secundum  structuram  minime  ab  eis  tumoribus  differunt,  qui  in  tela 

membranae  mucosae  evolvuntur.  Eodem  modo  fibroides,  tumores  cystici,  telangiectasiae, 
quae  in  tela  corii  nascuntur,  dummodo  basi  angustiore  et  petiolo  simili  insideant,  po- 
lypi cutanei  et  perhibere  possunt,  et  re  vera  sunt. 

Ut  vero  ad  caussam  istius  constrictionis  sensim  progredientis  exponendam  venia- 
mus, veri  plane  simile  videturj,  eam  cum  cutis  normalis  contractilitate  cohaerere.  Sub- 
stantia fibroides,  quae  in  tela  corii  evolvitur,  natnralis  illius  contractilitatis  expers  est, 
ac  potius  cutem  finitimam  similiter  ut  corpus  alienum  afficit.  Quum  autem  illius  elasti- 
citate  perpetuo  tumor  male  afficiatur,  ille  magis  magisque  superficiem  versus  depellitur, 
ut  postremo  cutis  infra  posita  arctius  canstringatur  eaque  ratione  petiolatam  basin  efficiat. 
Quod  quidem  eo  facilius  fieri  potest,  quo  laxius  telae  incolumis  et  male  affecta  inter 
se  conjunctae  sunt.  Quae  quum  ita  sint,  jam  hinc  quodam  modo  apparet,  illuni  proces- 
sum neutiquam  externae  cutis  solius  proprium  esse;  sed  potius  omnibus  iis  locis  occurrere 
solet,  quibus  producta  pathologica  prope  liberas  superficies  collocata  sunt;  quam  qua 
de  caussa  etiam  membranarum  serosarum  et  mucosarum  communis  videri  debet.  Petio- 
lati  autem  uteri,  intestinorum,  similium  partium  polypi,  qui  modo  internae  modo  externae 
organi  superficiei  insident,  semper  principio  in  ejus  substantia  evoluti  sunt , atque  ex 
hoc  ipso  constrictionis  processu  petiolatam  suam  formam  repetunt.  Atqui  ex  iis,  quae 
modo  breviter  exposuimus,  luculente  apparet,  qua  re  ii  tantum  tumores,  qui  in  ipsa  cutis 
tela,  non  qui  in  ejus  superficie  nati  sunt,  id  est  non  papillares  tumores  huic  processui 
obnoxii  esse  queant;  hoc  videlicet  inde  repetendum  est,  quod  nisi  solidiores  et  firmiores 
cutis  contractilitate  affici  non  possunt.  Petiolata  forma  tumorum  papillarium,  ut  exemplo 
utamur,  condylomatum  acutorum  non  tam  constrictione,  quam  luxuriante  proliferatione  su- 
perficiei ejus  nascitur. 

STRUCTURA  ANATOMICA. 

Principalis  tumoris  massa  in  dissectionis  superficie  colorem  exhibet  e cineraceo 
rubescentem,  aequabilis  et  splendoris  expers  est  et  consistentia  solida  et  prope  cartilagi- 
nosa utitur.  Microscopio  si  utaris,  in  principali  substantia  deformi  et  pellucida  magnam 
copiam  nucleorum  granulatorum,  qui  aut  subrotundi  aut  elliptici  apparent,  diametro 
c.  0,0025 '"-praeditorum  animadvertas  licet;  qui  prope  inter  se  conjuncti  sunt,  vi  acidi 
acetici  magis  magisque  pallescunt  ac  ne  in  libero  quidem  margine  subtilium  dissectionum 
membranas  cellulosas  ostendunt.  Inter  eos  nucleos,  perpetuo  tamen  satis  magna  copia 
alios  nucleos  conspicere  possis  angustos  et  subulatos  0,0©5'" — 0,01'"  longos  et  0,001 
latos,  qui  nonnumquam  vehementer  producti  apparent  atque  quum  nonnulli  eorum  in  api- 

cibus  se  cura  invicem  conflentur,  in  elasticas  quae  vocantur  fibras  transeunt,  quae  tura 
e forma  ramificata  et  saepe  spiraliter  flexa  facile  certo  dignoscuntur.  Quodsi  tela  hanc 
indolem  exliibet,  tura  elastica  vi  vehementer  caret  neque  discindi  potest,  nec  quidquam 
aliud  nisi  in  frustula  inaequalia  et  abnormia  dirumpitur.  Sin  autem  alia  indoles  apparet, 
tela  facilius  discindi  potest,  consistentiam  solidioris  laridi  exhibet,  specie  utitur  lactea, 
et  levi  quodam  splendore  atque  in  dissectionis  superficie  non  plane  aequabilis  sed  striata 
et  fibrosa  conspicitur.  Hoc  autem  loco  plerumque  circa  nucleos  subrotundos,  quorum 
paulo  ante  fecimus  mentionem,  jam  jam  membranae  cellulosae  conformatae  sunt,  quae  spe- 
ciem fusiformem  ostendunt,  parallela  cum  longitudinalibus  suis  diametris  directione  de- 
currunt et  tamquam  elementa  et  primariae  partes  telae  conjunctivae  magis  magisque 
crescentis  facile  dignoscuntur.  Istius  autem  structurae  indoles  tum  praecipue  dilucide 
perspicitur,  quum  exiguae  illius  telae  particulae  acido  acetico  madefiunt,  cuius  opera  et 
vi  principalis  substantia  et  membranae  cellulosae  prorsus  pellucidae  evadunt,  quum 
nuclei  atque  inprimis  fibrae  elasticae  eo  acrius  et  luculentius  sub  oculorum  adspectum 
subjiciantur.  Jam  haec  tela  fibroides  in  universam  corii  crassitudinem,  ut  ita  dicam, 
insinuata  apparet.  Sulci  vero,  qui  superficiem  in  complures  loculos  dispertiuntur,  inde 
maxime  proficisci  solent,  quod  in  eis  cutis  cum  tela  subjecta  arctius  concrevit,  quum  loca 
inter  eos  interjecta  per  substantiam  recens  formatam  dilatata  et  fornicata  appareant. 

Vasa  sanguine  saepenumero  dilatata  sunt;  quid  quod  nonnumquam  etiam  simili- 
ter ut  telangiectasiae  diverticulis  coecis  praedita  esse  possunt. 

Substantia  sebacea,  quae  aut  strati  aequabilis,  aut  complurium  obturamentorum 
cylindricorum  forma  induta  animadvertitur,  ex  elementis  sebi  cutanei,  videlicet  ex  adipe 
et  cellulis  epidermidis  consistit,  illud  quidem  ita,  ut  forma  guttularum  praecipue  granu- 
lorum appareat. 

In  fundo  autem  illorum  sulcorum  scrobiculi  inveniuntur  dissipati  atque  infundibu- 
lifornies,  2 — 3"'  longi,  quos  facile  folliculos  pilorum  dilatatos  esse  cognoveris.  Aut 
etiamtum  pilum  continent,  aut  excidentem  jam  amiserunt,  si  dilatatio  usque  ad  fundum 
scrobiculi  progressa  est.  Semper  vero  frequentes  glandulae  sebaceae  orificiis  in  eos  in- 
funduntur, qui  vel  magnitudine  vel  copia  a recta  norma  discedunt,  vulgo  6 — 10,  inter- 
dum etiam  18  occurrunt.  Quae  quidem  glandulae  plerumque  longe  porrectae,  vel  forma 
uvarum  simili  ita  praeditae  sunt,  tamquam  complures  alia  post  aliam  deinceps  suspensae 
essent;  cellulae  earum  globulis  adiposis  confertae  sunt. 

Eodem  tempore  simul  glandulae  sudoriferae  hypertrophicam  depravationem  osten- 
dunt. Yulgo  accidere  solet,  ut  aliqua  earum  caterva  prope  infra  tumorem  collocata  sit, 
aut  fibroide  eius  tela  concludatur.  Istae  iam  glandulae  saepenumero  diametro  0,25 — 0,5"' 

utuntur,  quum  doctissimi  K rause  sententia  illa  diametrus  tantum  0,16'"  continere 
existimetur. 

Haec  autem  voluminis  amplificatio  ipsius  glandularum  folliculi  dilatatione  nititur. 
Exiguae  illae  cellulae  clarae  et  subrotundae,  quae  integris  glandulis  sudoriferis  conten- 
tum canalis  efficiunt,  hoc  loco  perspicuitate  sua  spoliatae  granulatae  et  obscurae  apparent, 
ita  ut  lineamenta  earum  nisi  peraegre  et  difficulter  dignoscere  nequeas. 

Papillas  corporis  papillaris  plerumque  incolumes  omnisque  mutationis  expertes  in 
superficie  singulorum  lobulorum  tamquam  minutas  eminentias  colliformes  animadvertere 
possis.  Raro  fieri  solet,  ut  longitudinis  mensura  augeatur. 

HISTORIA  CASUUM  NUPER  ORSERVATORUM. 

1.  In  thorace  mulieris  cujusdam  longius  iam  aetate  provectae  inter  utramque 
mammam  luculentus  istius  modi  tumor  tenui  petiolo  insidebat;  cujus  externa  superficies 
planum  orbem  exhibebat,  qui  in  margine  tantum  exiguis  verruculis  polyposis  instructus, 
media  autem  in  regione,  quae  paululum  depressa  apparebat,  strato  crassiore  substantiae 
sebaceae  contectus  erat. 

2.  In  homine  octo  et  viginti  annos  nato,  qui  mercaturae  operam  dahat,  prope 
verticem  in  cute  capitis  crinium  copia  hirsuta  ejusdem  generis  tumor  apparebat,  qui  lato 
fundo  insidebat  et  in  magnitudinem  dimidii  ovi  columbini  creverat,  cujusque  exstirpatio 
idcirco  maxime  postulabatur,  quod  saepenumero,  quum  pectinis  dentibus  percuteretur, 
acerrimos  dolores  commovebat,  sanguinem  mittebat  atque  exinde  exigua  quadam  crusta 
cooperiri  et  in  superficie  exulcerari  consueverat.  In  exstirpatione,  in  qua  universa  cu- 
tis pars,  quae  degenerationis  vi  corrupta  erat,  usque  ad  galeam  solvebatur  et  remove- 
batur, sex  arteriae  sanguinem  fundebant,  ita  ut  haud  exigua  sanguinis  jactura  conseque- 
retur, donec  illae  vel  tortae,  vel  subligatae,  vel  marginibus  vulneris  post  modum  copu- 
latis acuum  Carlsbadensium  ope  adhibita  sua  sponte  sanguinare  desinerent.  Yulnus 
ipsum  1'  5"  longuum,  1"  latum  erat.  Quum  vero  capitis  cutis  minus  cederet,  haud  qua- 
quam nobis  conandibus  contigit,  ut  acubus  injunctis  vulneris  margines  sibi  invicem  per- 
fectae appropinquaremus;  unde  factum  est,  ut  vulnus  medio  in  loco-  circiter  in  3"'  lati- 
tudinem dehisceret.  Quae  etsi  ita  erant,  tamen  sanatio  perbrevi  tempore  consecuta  est, 
cum  nulla  suppuratio  copiosa  incidisset. 

Fiihrer*)  subtiliorem  structuram  nonnullorum  exiguorum  tumorum  explanat,  qui 
partiin  ab  ala  narium  mulieris  cujusdam,  partim  a cute  capitis  infantis  erant  exstirpati. 


-:)  Fiihrer:  Zur  MorpholOgie  der  Hautdriisen.  Deutsche  Klinik.  Mai  1850. 

In  eis  vero  degenerationem  glandularum  cutanearum  sitam  esse  perspexit,  in  illis  quidem 
hypertrophiam  sebacearum  in  his  extremis  sudoriferarum  glandularum.  Inter  meatus 
glandularum  dilatatos  et  frequentibus  diverticulis  instructos  tela  conjunctiva  hypertrophica 
sese  evolverat. 

Biihrig*)  casum  aliquem  mollusci  simplicis  uberius  describit,  quem  Jiingkcn 
tamquam  degenerationem  cutis  significaverat.  In  viro  tres  et  viginti  annos  nato,  qui  ce- 
teroquin  integra  corporis  valetudine  fruebatur,  inde  a tertio  aetatis  anno  in  tota  anteriore 
thoracis  superficie  permulti  tumores  procreati  erant,  qui  a pisi  usque  ad  ovi  columbini 
magnitudinem  variabantur,  quosque  si  descriptionis  et  tabulae  adjunctae  rationem  habeas, 
perfecte  hunc  in  locum  referri  et  hinc  potissimum  capiti  subjungi  oportet.  Jam  isti  tu- 
mores subrotundi  erant  et  partiin  angustiore  petiolo,  partim  latiore  basi  insidebant,  in  su- 
perficie vero  et  iniqui  et  papillosi  apparebant.  Ceterum  annis  multis  decurrentibus  non 
sane  magnam  mutationem  experti  erant,  praeterquam  quod  volumen  aliquantum  creverat. 

Lebert**)  aliquot  in  casibus  adumbrandis  versatur,  quos  quuura  perspicue  huc 
trahendos  esse  appareat,  multi  perperam  carcinomata  fuisse  existimaverunt.  Minutus 
quidam  tumor  cerasi  fere  magnitudine  in  pectore  viri  se  evolverat  ac  per  duodecim  annos 
plane  incolumis  manserat.  Postea  vero  inflammationis  vi  exarsit  et  crusta  subatra  et 
arctissime  adhaerente  obductus  est,  qui  nihil  aliud  nisi  elementa  epidermidis  et  puris 
continebat.  Tumor  exstirpatus  e multis  exiguis  lobulis  communi  basi  praeditis  consiste- 
bat, qua  in  basi  vasicula  et  cellulae  fusiformes  inveniebantur.  — In  muliere  51  annos 
nata  exiguus  tumor,  qui  nullum  sane  dolorem  excitabat  supra  os  pubis  natus  erat. 
Magno  deinde  labore  et  corporis  contentione  irritatus  vi  inflammationis  exarsit,  acriores 
dolores  afferebat  et  vehementi  celeritate  in  circuitum  4"  ac  paene  in  eandem  altitudinem 
amplificatus  est.  Jam  vero  exstirpatione  adhibita  formam  lobulatum  et  prope  brassicae 
botryitidos  similem  exhibebat;  superficies  tenaci  et  lutulento  liquore  obducta  apparebat. 
In  tumore  ipso  praeter  vasa  illic  posita  hypertrophiam  glandularum  sebacearum  telamque 
conjunctivam  recens  formatam  animadvertere  licebat.  Lobuli  illi,  qui  pro  papillis  cutis 
hypertrophicis  habebantur,  normali  epidermide  erant  investiti. 

Eodem  addenda  est  doctissimi  Mayor***)  auctoritas,  qui  istiusmodi  casum  in 
viro  duobus  et  quadraginfa  annis  nato  observatum  describit;  hoc  videlicet  loco  in  sinistra 
narium  ala  nodulus  procreatus  erat,  qui  paulatim  universam  eius  crassitudinem  occupavit, 


*)  Biihrig:  Deutsche  Kliuik.  October  1851. 

**)  Lebert:  Physiologie  pathologique.  Tom._  II. 

***)  Mayor:  Bulletin  de  la  soci£t6  anatoniique. 

atque  in  inferiore  parte  exulceravit.  In  eo  nodulo  itein  nihil  aliud  nisi  elementa  epider- 
midis et  telae  conjunctivae  reperta  sunt.  Tumor  prima  exstirpatione  non  satis  perfecta 
absoluta  iterum  revertit. 

DIAGNOSIS. 

Diagnosis  hujus  mali  plerumque  nullam  prorsus  difficultatem  praebet.  Confundere 
illud  non  possis,  nisi  cum  propriis  quae  dicuntur  verrucis,  cum  acrochordis,  cum  tumo- 
ribus cysticis,  vel  cum  certis  quibusdam  naevi  formis.  A vulgaribus  verrucis  acrothy- 
mion  primum  eo  differt,  quod  verrucae  propemodum  nulla  alia  in  corporis  parte  nisi  in 
manibus  occurrunt,  ubi  acrothymion  numquam  observatum  est;  deinde  quod  verrucae 
posteaquain  per  breve  tempus  aut  diutius  perseveraverunt,  sua  sponte  evanescere  solent, 
quum  acrothymion,  ubi  semel  exortum  est,  minime  sua  sponte  ipsum  removeatur;  tum 
quod  in  verrucis  epidermis  concrassata  est  et  processus  vaginarum  similes  ultra  papillas 
productos  pertinentes  efficiat,  quum  e contrario  in  acrothymio  neque  epidermis  cancras- 
sata,  neque  papillae  nisi  parum  productae  appareant.  Horum  signorum  si  summam  con- 
cipere velis  et  facilem  conspectum  exhibere,  hoc  fere  discrimen  invenias:  ut  verrucae  in 
corporis  papillaris,  acrothymion  in  ipsius  corii  degeneratione  posita  sint. 

Jam  vero  aliquanto  difficilius  est,  malum  ab  eis  verrucarum  formationibus  di- 
gnoscere, quae  in  facie,  in  labris,  in  narium  alis  vel  in  aliis  corporis  partibus  nonnum- 
quam observantur  et  nominibus  spuriorum  carcinomatum  labiorum  vel  scirrhorum  epider- 
moidalium  significari  solent.  Yerumtamen  in  bis  quoque  epidermis  semper  conditione 
hypertrophiae  vel  corneae  concrassationis  utitur,  id  quod  in  acrothymio  numquam  accidit. 

Ab  acrochordo  natura  acrothymii  eo  discrepat,  quod  illius  superficies  laevis,  hujus 
lobulata  et  iniqua  est.  Illius  consistentia  flacca  et  mollis,  hujus  solida  et  pulposa  appa- 
ret; acrochordon  numquam,  acrothymion  propemodum  semper  crinibus  obductum  est,  in 
illo  folliculorum  pili  et  glandularum  cutis  degeneratio  perspicua  est,  simulque  illud  ple- 
rumque tenuiori  petiolo  inhaeret,  qum  hoc  extremum  vulgo  latiore  basi  insideat;  acro- 
chordon vasis  sanguinolentis  prope  caret,  acrothymion  abundat. 

A myrmicia  acrothymion  nulla  alia  re  nisi  forma  petioiata  differt,  quae  in  illa 
nusquam  deprehenditur.  Quamquam  ea  differentia  haud  magni  momenti  est,  quum  supra 
satis  demonstraverimus,  quemadmodum  acrothymion  formam  suam  nanciscatur.  Praeterea 
mvrmicia  humilioris  duriorisque  formae  est.  Ceteris  in  rebus  maxima  apparet  utriusque 
mali  similitudo. 

A tumore  cystico  sebaceo  acrothymion  ita  praecipue  distinguere  placet,  ut  ille 
etiamtum  plane  intra  cutem  collocatus  sit,  lioc  extremum  ultra  superficiem  promineat,  ille 
laevis,  lioc  lobulatum  sit.  In  superficie  tumorum  cysticorum  plerumque  orificium  unius 
tantum  cryptae  cicatrice  obducto,  vel  etiamtum  apertum  cognoscere  possis,  in  acrothymio 
plures  eas  plerumque  vehementer  dilatatas  licet  animadvertere. 

A naevo  pilari  et  vasculoso,  materno  lipomatode  idem  lobulata  superficie,  promi- 
nentia longius  producta,  pallidiore  colore,  omni  erectibilitate  deficiente  discrepat. 


PROGNOSIS. 

In  acrothymio  prognosis  semper  faustis  auspiciis  utitur,  nisi  forte  tumores  vel 
mechanicis  detrimentis  vel  mala  curatione  ad  degenerationem  carcinomatosam  aut  gan- 
graenosam inclinant,  vel  si  acrothymion  homini  aegroto  acres  dolores  attulit,  simul  vero 
tanta  copia  exsistit,  ut  exstirpatione  cultri  ope  adhibenda  vulnus  nimis  amplum  necessa- 
rium esse  videatur,  ut  in  casu  a Biihrig  descripto. 

THERAPIA. 

Quum  acrothymion  vera  degeneratione  et  nova  formatione  telarum  cutis  nitatur, 
consentaneum  videlicet  est,  remedia  pharmaceutica  nisi  levem  et  perexiguam  vim  exer- 
cere non  posse.  Nec  vero  fieri  potest,  ut  tumor  resorbentibus  intus  aut  extrinsecus  ad- 
hibitis dissolvatur.  Quodsi  acrothymion  minutum  dumtaxat  est,  vel  obtectis  corporis  par- 
tibus insidet,  si  aegroto  homini  nullas  molestias  affert,  nihil  omnino  opus  est,  ut  me- 
dici curam  singularem  ei  adhibeant.  Sin  autem  in  facie,  collo,  cervice,  crinitis  capitis 
partibus  inhaerescit,  ubi  venustae  et  decorae  hominis  formae  multum  officere  videtur  aut 
si  in  exulcerationem  progressum  est,  sola  exstirpatio  relinquitur,  in  qua  omne  mali  auxi- 
lium quaerendum  sit.  Atque  fieri  sane  posset,  ut  acrothymion  causticis  remediis  destrue- 
retur, tamen  istiusinodi  negotium  exsequi  propter  naturam  tumoris  vehementer  promi- 
nentis et  perquam  difficile  esset,  et  acerrimis  doloribus  permolestum;  qua  in  re  ne  id 
quidem  negligendum  esset,  quod  certo  luculenta  cicatrix  relinqueretur;  postremo  accedit 
quod  doctissimi  Lorry  sententia  magnopere  metuendum  esset,  ne  inde  carcinomatosa  de- 
generatio exoriretur.  Quodsi  tumor  tenuiore  petiolo  insidet,  nonnullis  profecto  casibus 
videtur  satis  esse  posse , eum  forfice  prope  basin  exsecare.  Quum  vero  plerumque  de- 
generatio etiamtum  in  cutem  propagetur  et  plerique  talium  tumorum  lata  basi  nitantur, 

nihil  aliud  indicatur,  nisi  ut  excisionem  cultri  adjumento  exsequaris.  Eam  vero  institui 
oportet  secundum  communes  leges,  quae  ad  omnes  tumores  in  superficie  positos  aequabi- 
liter pertinent:  optime  id  facere  possis  duobus  intersectionibus  lanceolatis,  quarum  arcus 
concavi  in  se  invicem  spectant,  quibusque  basis  tumoris  caute  circuitur.  Una  sane  dif- 
ficultas hujusce  operationis  in  sanguinis  elfusione  nonnumquam  copiosa  est  posita,  cui 
propter  tumoris  parvitatem  et  vasorum  evolutionem,  quae  non  adeo  magna  esse  videtur, 
medici  non  satis  parati  esse  consuerunt.  Interdum  necesse  est,  plurcs  arterias  subligari; 
tumor  confecta  operatione  magnopere  collabitur;  sanatio  omnibus  partibus  aegrotis  recte 
remotis  celeriter  consequitur. 


VITA. 


Natus  sum  ego  Fridericus  Otto  Bceck  Halis  die  X mensis  Martu  anu,  h.  s.  XXVI 
patre  Friderico  Guilclmo,  matre  Ernestina  e gente  Poppe,  (tuos,  ut  deus  maximus  diu 
adime  milii  conservet,  in  dies  oro  at,ue  rogo.  Fidei  addictus  sum  evangeheae.  Primm 
literarnm  elementis  imbutas  per  octo  annos  et  dimidium  gymnasia  Halensia  frequentavi 
et  mense  Octobris  anni  XLVII  maturitatis  testimonio  instructus  almam  literarnm  acade- 
miam  Halensem  adU,  «hi  ab  IU.  Volkmann  t.  t.  prorectore  magmhco  ,n  civium  aca- 
demicorum  nnmernm  receptus  sum,  apud  111.  Krnkenberg  gratiosi  medicorum  ordinis 
decanum  spectatissimum  nomen  professus  sum. 

Per  quadriennium  hisce  interfui  scholis: 

ILI  Erdmann  de  logice  et  metaphysice,  de  psycbologia.  IU.  Oer.nar  de  mi- 
ncralooia.  IU.  de  Scblechtendal  de  botanice.  III.  Burrae. ster  de  uoologia. 
IU  Steinberg  de  chemia  anorganica,  de  chemia  organica,  de  venenis  me  a icis. 
Sc'hwe?g  'eVde  physice.  111.  d’ Alton  de  anatomia  speciali,  de  anatum, a compa- 
rante de  "arte  cadavera  rite  dissecandi,  de  evolutione  monstrorum.  111.  Meck  el  ab 
Hemsbach  de  encyclopaedia  et  metbodologia  medicinae.  IU  ^ ^ 

storia  medicinae,  de  pbarmacologia , de  arte  formulas  rite  scribendi.  IU.  K,n di  melode 
patbologia  generali.  111.  de  Baerensprnng  de  patkolog.a  speciali,  de 
tandi  et  percutendi.  111.  Volkmann  de  physiologia  et  evolutionis  historia.  . 
sins  de  chirurgia,  de  akiurgia,  de  ossibus  fractis  et  f**  ^ artis 

gularum.  IU.  Krukenberg  de  pathologia  speciali.  IU.  Holil 

obstetricas  .Iitcr{n.  med.c.s  a])tKl  J,,  Krnkenberg,  chirurgicis  apud  III. 

ratis,  spero  fore,  ut  dissertatione  thesibus, ne  publice  defensis  summ,  in  medicna  ct  ch,- 
rurgia  honores  in  me  conferantur. 


THESES. 


Egophonia  nullum  certum  signum,  quo  exsudatum  aquosum  probari  possit. 
Uuaeritur,  num  matris  vita  vitae  foeti  anteponenda  sit,  nec  ne? 
Unguentum  mercuriale  officinale  supervacaneum  est. 


INTERPRETATIO  TABULAE, 

Fig.  1.2.3.  Exigui  tumores,  quorum  imaginibus,  quemadmodum  sensim  acrothymioii  progredia- 
tur, exprimitur,  cf.  pag.  5. 

a.  e superna  superficie  conspecti. 

b.  secundum  dissectionis  superficiem. 

a.  glandulae  sudoriferae  tumoris  basi  insidentes. 

Fig.  4.  Imago  maioris  alicuius  acrothymii  in  monte  Veneris  mulieris  cuiusdam  inventi. 

a.  e latere. 

b.  per  dissectionis  superficiem. 
a.  glandulae  sudoriferae. 

Fig.  5.  Maius  aliquod  acrothymion  c crinito  viri  cuiusdam  capite  operatione  adhibita  remotum, 
cf.  pag.  8.  Nr.  2. 

Fig.  6,  Acrothymion  petiolatum  papillosum  de  mulieris  pectore,  cf.  pag.  8.  Nr.  1. 

Fig.  7.  Dissectio  schcmatica,  postcaquam  microscopio  subiccta  est. 
ce.  glandulae  sudoriferae  admodum  amplificatae. 

/ i . folliculi  pilorum  hypertrophici. 

y.  glandulae  sebaceae  tum  numero,  tum  magnitudine  hypertrophicae. 

Fig.  8.  Tela  fibroides,  quae  e nucleis  et  fibris  elasticis  constat,  microscopio  adhibito  reprae- 
sentata. cf.  pag.  6. 


Dr.  zt  jBae/enjprun^  deL 


Luk.  v.  Cl.  7/lgrer  vi,  HcdZ&. 


V>\>  \»  \\  s v ‘..s  :'W 


